ในเบื้องต้นทางฝ่ายโยธา ดำเนินการซ่อมแซมผิวถนนชำรุดเสียหาย ภายในซอยพระยาสุเรนทร์ 40 แขวงสามวาตะวันตก เขตคลองสามวา กรุงเทพมหานคร โดยทางเจ้าหน้าที่ฯ ได้ดำเนินการลงมิกส์เย็น ในส่วนที่เป็นหลุมเป็นบ่อ เพื่อบรรเทาความเดือดร้อนของประชาชนในพื้นที่ และความปลอดภัยในการขับขี่  สำหรับซอยพระยาสุเรนทร์ 40 เส้นดังกล่าวนี้ ได้มีประชาชนร้องเรียนผ่านระบบทราฟฟี่ฟองดูว์ เข้ามาเป็นจำนวนมาก ไม่ว่าจะเป็น การขอท่อระบายน้ำ ทางเท้า และผิวจราจรใหม่ทั้งเส้น ซึ่งจะต้องใช้ระยะเวลาในการดำเนินการตามกระบวนการ ขั้นตอน การของบประมาณของกรุงเทพมหานคร  โดยทางฝ่ายโยธา มิได้นิ่งนอนใจสำหรับเรื่องดังกล่าว และได้แก้ไขปัญหาความเดือดร้อนในเบื้องต้นเป็นระยะๆ ซึ่งการของบประมาณ จักต้องดำเนินการสำรวจ ออกแบบ เและเทียบความจำเป็นกับสายทางอื่นๆ ในการพิจารณาของบประมาณ ซึ่งบางสายทางยังคงเป็นหินคลุก มีน้ำท่วมขัง และมีปัญหาอื่นๆ อีกมากมาย กอปรกับงบประมาณที่มีอยู่อย่างจำกัด จึงจะต้องทยอยดำเนินการแก้ไขในแต่ละสายทาง เพื่อบรรเทาปัญหาความเดือดร้อนของประชาชนในเบื้องต้นต่อไป   ทั้งนี้ ทางเจ้าหน้าที่ฝ่ายโยธา ได้ลงพื้นที่ดำเนินการสำรวจ และเตรียมออกแบบ พร้อมนำเสนอ เพื่อของบประมาณ ในการปรับปรังถนนเส้นดังกล่าวตลอดทั้งเส้นต่อไป
ถนนไม่มีฟุตบาท ถนนแคบและชำรุด เป็นอันตราย
ให้คะแนนสูงกว่าคะแนนเบื้องต้น